L'estada a El Paller de Mas La Riba ha estat fantàstica tot el cap de setmana. L'Antònia, l'anfitriona, molt amablement, ens va indicar com arribar molt detalladament, a l'arribar ens estava esperant i la descripció i fotografies de El Paller eren tal i com figura a la web. Ampli, còmode, amb unes vistes increïbles. L'entorn convida a passejar, descobrir i gaudir, ple de camins, gorgs, i zones de bosc arreu. La casa disposa de totes les comoditats, la cuina té estris per cuinar, cafetera de càpsules i italiana, vaixella suficient.... sofàs i sillons còmodes, una terrassa amb unes vistes increïbles. L'Antònia i en Nil, en tot moment disposats a explicar-nos llegendes del entorn, la història de la zona i atents a qualsevol necessitat. hem passat uns dies perfectes. Tornarem sens dubte!!